CELEX: 32009R0709
Language: lt
Date: 2009-08-05 00:00:00
Title: 2009 m. rugpjūčio 5 d. Komisijos reglamentas (EB) Nr. 709/2009, iš dalies keičiantis Tarybos reglamento (EB) Nr. 43/2009 nuostatas dėl TJTT IIIa zonoje ir TJTT IIa ir IV zonų EB vandenyse sužvejojamo norveginių menkučių kiekio apribojimų

6.8.2009   
            
            
               LT
            
            
               Europos Sąjungos oficialusis leidinys
            
            
               L 204/12
            
         
      KOMISIJOS REGLAMENTAS (EB) Nr. 709/2009
   2009 m. rugpjūčio 5 d.
   iš dalies keičiantis Tarybos reglamento (EB) Nr. 43/2009 nuostatas dėl TJTT IIIa zonoje ir TJTT IIa ir IV zonų EB vandenyse sužvejojamo norveginių menkučių kiekio apribojimų
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2009 m. sausio 16 d. Tarybos reglamentą (EB) Nr. 43/2009, kuriuo 2009 metams nustatomos tam tikrų žuvų išteklių ir žuvų išteklių grupių žvejybos galimybės ir susijusios sąlygos, taikomos Bendrijos vandenyse ir Bendrijos laivams vandenyse, kuriuose reikalaujama nustatyti žvejybos apribojimus (1), ypač į jo 5 straipsnio 5 dalį,
   kadangi:
   
               (1)
            
            
               Reglamento (EB) Nr. 43/2009 IA priede nustatyti laikini TJTT IIIa zonoje ir TJTT IIa ir IV zonų EB vandenyse leidžiamo sužvejoti norveginių menkučių kiekio apribojimai.
            
         
               (2)
            
            
               Pagal to reglamento 5 straipsnio 5 dalį Komisija, atsižvelgdama į 2009 m. pirmoje pusėje surinktą mokslinę informaciją, gali persvarstyti tuos leidžiamo sužvejoti kiekio apribojimus.
            
         
               (3)
            
            
               Atsižvelgiant į 2009 m. pirmoje pusėje surinktą mokslinę informaciją turėtų būti galutinai nustatytas atitinkamose zonose leidžiamas sužvejoti norveginių menkučių kiekis.
            
         
               (4)
            
            
               Žuvininkystės mokslo, technikos ir ekonomikos komitetas pranešė, kad ne didesnis kaip 157 000 tonų 2009 metais TJTT IIIa zonoje ir TJTT IIa ir IV zonų EB vandenyse sužvejojamų žuvų kiekis atitiktų žuvų mirtingumo dėl žvejybos koeficientą 0,6, o išteklių kiekis liktų didesnis už prevencinį kiekį.
            
         
               (5)
            
            
               Norveginės menkutės – tai Šiaurės jūros išteklius, kuriuo dalijamasi su Norvegija, bet kurio šiuo metu abi Šalys bendrai nevaldo. Šiame reglamente nustatytos priemonės turėtų atitikti konsultacijas su Norvegija, vykdytas pagal 2008 m. gruodžio 10 d. Europos bendrijos ir Norvegijos konsultacijų žuvininkystės klausimais išvadų suderinto protokolo nuostatas.
            
         
               (6)
            
            
               Todėl reikėtų nustatyti, kad bendro TJTT IIIa zonoje ir TJTT IIa ir IV zonų EB vandenyse leidžiamo sužvejoti norveginių menkučių kiekio, t. y. 157 000 tonų, Bendrijos dalis yra 75 %.
            
         
               (7)
            
            
               Pagal Reglamento (EB) Nr. 43/2009 5 straipsnio 7 dalį Komisija po leidžiamo sužvejoti norveginių menkučių išteklių kiekio persvarstymo gali persvarstyti TJTT IIIa zonoje leidžiamą sužvejoti paprastųjų merlangų išteklių kiekį, TJTT IV zonoje ir TJTT IIa zonos EB vandenyse leidžiamą sužvejoti paprastųjų merlangų išteklių kiekį, TJTT IIIa zonoje ir TJTT IIIb, IIIc ir IIId zonų EB vandenyse leidžiamą sužvejoti juodadėmių menkių išteklių kiekį ir TJTT IV zonoje ir TJTT IIa zonos EB vandenyse leidžiamą sužvejoti juodadėmių menkių išteklių kiekį, kad žvejojant norvegines menkutes būtų atsižvelgta į tų išteklių žuvų priegaudą pramoninėms reikmėms. Tačiau persvarsčius tuos kiekius būtų sumažintas žmonėms vartoti iškraunamų paprastųjų merlangų ir juodadėmių menkių kiekis ir padidintas pramoninėms reikmėms iškraunamas kiekis. Todėl pageidautina, kad šių išteklių leidžiamo sužvejoti kiekio apribojimai nebūtų keičiami ir kad norveginių menkučių žvejyba būtų sustabdyta pasiekus apytikriai apskaičiuotus paprastųjų merlangų ir juodadėmių menkių priegaudos dydžius.
            
         
               (8)
            
            
               Be to, TJTT IIIa zonoje ir TJTT IIIb, IIIc ir IIId zonų EB vandenyse leidžiamo sužvejoti paprastųjų merlangų ir juodadėmių menkių išteklių kiekio apribojimai likusiąją 2009 m. dalį neturėtų būti keičiami atsižvelgiant į ribotą norveginių menkučių žvejybą tose zonose ir į tai, kad nėra naujų prognozių, susijusių su paprastųjų merlangų ir juodadėmių menkių priegauda tose zonose vykdant kitą pramoninę žvejybą.
            
         
               (9)
            
            
               Norveginė menkutė – trumpai gyvenančių žuvų rūšis. Todėl, siekiant užtikrinti nenutrūkstamą žvejybą, nauji leidžiamo sužvejoti žuvų kiekio apribojimai turėtų įsigalioti kuo greičiau.
            
         
               (10)
            
            
               Todėl reikėtų atitinkamai iš dalies pakeisti Reglamento (EB) Nr. 43/2009 IA priedą.
            
         
               (11)
            
            
               Šiame reglamente nustatytos priemonės atitinka Žuvininkystės ir akvakultūros komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 43/2009 IA priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2009 m. rugpjūčio 5 d.
      
         
            Komisijos vardu
         
         Joe BORG
         
         
            Komisijos narys
         
      
   
   
      (1)  OL L 22, 2009 1 26, p. 1.
   
      PRIEDAS
      Reglamento (EB) Nr. 43/2009 IA priede norveginių menkučių ištekliui TJTT IIIa zonoje ir TJTT IIa ir IV zonų EB vandenyse skirtas įrašas pakeičiamas taip:
      
         
                     
                                 „Rūšis
                              
                              
                                 :
                              
                              
                                 Norveginė menkutė
                                 
                                    Trisopterus esmarki
                                 
                              
                           
                  
                     
                                 Zona
                              
                              
                                 :
                              
                              
                                 IIIa; IIa ir IV zonų EB vandenys
                                 NOP/2A3A4.
                              
                           
               
                     Danija
                  
                  
                     116 642 (1)
                     
                  
                  
                     Mokslinėmis rekomendacijomis pagrįstas BLSK.
                     Reglamento (EB) Nr. 847/96 3 straipsnis netaikomas.
                     Reglamento (EB) Nr. 847/96 4 straipsnis netaikomas.
                     Taikoma Reglamento (EB) Nr. 847/96 5 straipsnio 2 dalis.
                  
               
                     Vokietija
                  
                  
                     22 (1)
                         (2)
                     
                  
               
                     Nyderlandai
                  
                  
                     86 (1)
                         (2)
                     
                  
               
                     EB
                  
                  
                     116 750
                  
               
                     Norvegija
                  
                  
                     1 000 (3)
                     
                  
               
                     BLSK
                  
                  
                     Netaikoma
                  
               
      
         (1)  Pagal šią kvotą galima žvejoti tik jei paprastųjų merlangų TJTT IIIa zonoje, paprastųjų merlangų TJTT IV zonoje ir TJTT IIa zonos EB vandenyse, juodadėmių menkių TJTT IIIa zonoje ir TJTT IIIb, IIIc ir IIId zonų EB vandenyse bei juodadėmių menkių TJTT IV zonoje ir TJTT IIa zonos EB vandenyse priegaudos dydis yra mažesnis už tų išteklių leidžiamo sužvejoti kiekio lentelių išnašose nurodytą apytikriai apskaičiuotą pramoninės priegaudos dydį.
      
         (2)  Pagal šią kvotą galima žvejoti tik TJTT IIa, IIIa ir IV zonų EB vandenyse.
      
         (3)  Pagal šią kvotą galima žvejoti tik TJTT IV ir VIa zonose į šiaurę nuo 56°30' šiaurės platumos.“